**Ministru kabineta noteikumu projekta** **"Grozījumi Ministru kabineta 2016. gada 8.novembra noteikumos Nr.718 "Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2016. gada 8.novembra noteikumos Nr.718 "Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi"" īstenošanas noteikumi" (turpmāk – noteikumu projekts) mērķis:   1. Veikt 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" (turpmāk – SAM 9.2.6.) pieejamā finansējuma samazinājumu; 2. Noteikt projekta vadības un īstenošanas personāla atlīdzības izmaksas kā vienoto likmi; 3. veikt tehniskus precizējumus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014. —2020. gada plānošanas perioda vadības likuma 20. panta 6. un 13. punkts  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd spēkā esošā Ministru kabineta 2016. gada 8.novembra noteikumu Nr.718 "Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi"" īstenošanas noteikumi" (turpmāk – MK noteikumi Nr.718) 9.punkta redakcija nosaka 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" (turpmāk – SAM 9.2.6.) pieejamo kopējo attiecināmo finansējumu - ir 16 883 597 *euro*, tai skaitā Eiropas Sociālā fonda finansējums – 14 351 057 *euro* un valsts budžeta finansējums – 2 532 540 *euro*.   SAM 9.2.6. ietvaros Veselības ministrija īsteno projektu Nr. 9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” (turpmāk – SAM 9.2.6. projekts). Projekta īstenošanas termiņš no 2017.gada 1.septembra līdz 2023.gada 31.decembrim.  SAM 9.2.6. projekta īstenošanas ietvaros, secināts, ka nepieciešams intensificēt projekta apguvi, lai iekļautos projekta gala termiņā un ES fondu attiecināmības gala termiņā. Saskaņā ar MK noteikumu Nr.718 29.punktā minēto Cilvēkresursu apmācību plānu projekta ietvaros ir saplānotas visas projekta aktivitātes un apmācību tēmas. Tomēr ņemot vērā publisko iepirkumu rezultāta radušos ietaupījumus, proti tiek plānots un izsludināts iepirkums par vienu summu, bet rezultātā tiek noslēgts līgums par mazāku summu, kā arī ņemot vērā pandēmijas COVID-19 dēļ nenotikušos ārstniecības personu pieredzes apmaiņas pasākumus, projektā ir radušies ietaupījumi.  Ietaupījums radies  izmaksu pozīcijās: ekspertu konsultāciju izmaksas, ārstniecības un ārstniecības atbalsta personāla un farmaceitiskās aprūpes pakalpojumu sniedzēju apmācības un sociālā jomā strādājošo speciālistu apmācības. Sākotnēji viena dalībnieka vidējās izmaksas bija plānotas pamatojoties uz iepriekšējā perioda izmaksām, bet reāli publisko iepirkumu likuma kārtībā iepērkot ekspertus un mācību pakalpojumus, viena dalībnieka vidējās izmaksas ir krietni zemākas, līdz ar to radies ietaupījums.  Atlikušais pieejamais projekta finansējums ir saplānots pamatojoties uz  Cilvēkresursu apmācību plānā (CRA) iekļautajām mācībām, skat <https://talakizglitiba.lv/dokumenti-un-veidlapas> dokuments 2021. gadā VM apstiprinātais Cilvēkresursu apmācību plāns. Plānā iekļautās mācības saskaņotas ar Cilvēkresursu darba grupu.  MK noteikumu Nr.718 7.punktā 7.1. un 7.2. apakšpunktos noteiktie SAM 9.2.6. mērķa uzraudzības rādītāji - rezultāta rādītājs – *ārstniecības, ārstniecības atbalsta personu un farmaceitiskās aprūpes pakalpojumu sniedzēju skaits, kuri pilnveidojuši profesionālo kvalifikāciju tālākizglītības pasākumu ietvaros,* – 28 000–30 000 pakalpojumu sniedzēji, un iznākuma rādītājs – *veselības un sociālās aprūpes jomā strādājošo personu skaits, kuras saņēmušas Eiropas Sociālā fonda atbalstītās apmācības veselības jomā*, – 35 000 apmācību dalībnieki, tiks sasniegti ar plānā iezīmētajām projekta darbībām.  Kopumā projekta ietvaros ārstiem ir iespēja izglītoties 126 neformālās izglītības programmās, māsām 105 neformālās izglītības programmās un ārsta palīgiem 90 neformālās izglītības programmās. Līdz 2020.gada beigām apmācīti 12 109 dalībnieki, izstrādāti 87 metodiskie materiāli, noorganizēti 4 pieredzes apmaiņas braucieni 13 ārstniecības personām.  Tādejādi, samazinot SAM 9.2.6. pieejamo finansējumu, risks nesasniegt uzraudzības rādītājus ir izslēgts.  Vienlaikus Veselības ministrijas padotības iestādes – Nacionālā veselības dienesta 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai " (turpmāk – SAM 9.2.3.) ietvaros realizējamā projekta  *Nr.9.2.3.0/15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros”* (turpmāk – SAM 9.2.3. projekts) ietvaros ir konstatēts papildus nepieciešamības pēc atbalstāmās darbības “Vienotas nacionālās veselības aprūpes kvalitātes nodrošināšanas sistēmas izveide un ieviešana” (minēta MK not. Nr.666[[1]](#footnote-1) 16.3.apakšpunktā) ietvaros papildus izstrādājamiem klīniskajiem algoritmiem, pacientu ceļiem papildus četru prioritāro jomu apakšjomās. Tāpat COVID-19 pandēmijas laikā ir būtiski nepieciešamas ārstniecības iestāžu un veselības aprūpes nozares vadībā iesaistīto darbinieku apmācības kvalitātes jomās (epidemioloģija, pacientu un darbinieku drošība, u.c.).  Attiecīgi Veselības ministrija ir nolēmusi veikt pārdali starp SAM 9.2.6 un SAM 9.2.3. palielinot SAM 9.2.3. pieejamo finansējumu par 2 200 000 *euro*, t.sk. Eiropas Sociālā fonda (turpmāk – ESF) līdzfinansējumu 1 870 000 *euro* un valsts budžeta līdzfinansējumu 330 000 *euro* apmērā.  SAM 9.2.6. un SAM 9.2.3. atbalsts izriet no Eiropas Savienības struktūrfondu 2014. – 2020.gada plānošanas perioda darbības programmas “Izaugsme un nodarbinātība” 9.prioritātei “Sociālā iekļaušana un nabadzības apkarošana” pieejamā Eiropas Sociālā fonda finansējuma, kura ietvaros var tikt atbalstītas nacionālā līmeņa pārdales starp specifiskajiem atbalsta mērķiem, ja vien nepastāv risks nesasniegt iznākuma rādītājus.  Attiecībā uz SAM 9.2.3. iznākumu rādītājs atbalstāmajai darbībai “Vienotas nacionālās veselības aprūpes kvalitātes nodrošināšanas sistēmas izveide un ieviešana” noteikts - to stacionāro ārstniecības iestāžu skaits, kuras nodrošina neatliekamās medicīniskās palīdzības sniegšanu un kuras atbalstītas kvalitātes sistēmas un veselības tīklu attīstības vadlīniju izstrādāšanai un ieviešanai, –21 iestāde ir izpildē, bet risks to nesasniegt ir minimāls, jo visām ārstniecības iestādēm, kas nodrošina neatliekamās medicīniskās palīdzības sniegšanu (to darbiniekiem) ir un tiks nodrošinātas apmācības kvalitātes sistēmas un veselības tīklu attīstības vadlīniju izstrādāšanai un ieviešanai. Attiecīgi risks nesasniegt projekta iznākuma rādītāju ir minimāls.  Attiecīgi noteikumu projekts paredz precizēt MK noteikumu Nr.718 9.punktu, nosakot, ka SAM 9.2.6. ietvaros pieejamais kopējais attiecināmais finansējums ir 14 683 597 *euro*, tai skaitā Eiropas Sociālā fonda finansējums – 12 481 057 *euro* un valsts budžeta finansējums – 2 202 540 *euro*.  Paralēli noteikumu projektam tiek virzīti apstiprināšanai Ministru kabinetā grozījumi SAM 9.2.3 īstenošanas nosacījumos.  Papildus noteikumu projektam pievienots protokollēmums, kurš uzdod Veselības ministrijai nodrošināt, ka finansējuma saņēmējs sadarbībā ar Centrālo finanšu un līgumu aģentūru veic SAM 9.2.6. vienošanās par projekta Nr. 9.2.6.0/17/I/001 īstenošanu grozījumus, kas paredz finansējuma samazinājumu.   1. MK noteikumu Nr.718 esošā redakcijas 15.punkts nosaka, ka atbalstāmo darbību ietvaros ir atbalstāmas darbības, kas saistītas ar apmācībām prioritārajās veselības jomās – sirds un asinsvadu, onkoloģijas, bērnu, sākot no perinatālā un neonatālā perioda, un garīgās veselības jomā. Reaģējot uz COVID-19 izraisīto krīzes situāciju un nepieciešamību stiprināt veselības aprūpes pakalpojumu sniedzēju kapacitāti, ar 2020.gada 2.jūlija Ministru kabineta rīkojumu Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"” nacionālajā līmenī tika apstiprināti grozījumi Nr.6 darbības programmā “Izaugsme un nodarbinātība”, kurus Eiropas Komisija ir apstiprinājusi ar 2020.gada 20.jūlija lēmumu, kas paredz, ka darbības programmas atbalsts ir attiecināms arī uz Covid-19 infekcijas jomā, kā arī citās ar sabiedrības veselības krīzi saistītajās veselības aprūpes jomās. Attiecīgi papildināts MK noteikumu Nr.718 15.punkts. 2. MK noteikumu Nr.718 esošā redakcijas 16.punkts nosaka, ka atbalstāmās darbības “projekta vadība un projekta īstenošanas nodrošināšana” finansējums nepārsniedz sešus procentus no kopējā pieejamā finansējuma un tās ietvaros ir attiecināmas: projekta vadības un īstenošanas personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata vai ieceļot pretendentu valsts civildienesta ierēdņa amatā (tai skaitā normatīvajos aktos darba atlīdzības un nodokļu politikas jomā noteiktās piemaksas un nodokļi). Ar mērķi mazināt administratīvo slogu gan finansējuma saņēmējam, gan uzraugošajām institūcijām, tika rasts risinājums vienotās likmes metodes izmantošanai saskaņā ar  *Eiropas Parlamenta un Padomes Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006* 68.a.panta “Personāla izmaksas par dotācijām un atmaksājamo palīdzību” 1.punktu, kas nosaka, ka tiešās personāla izmaksas par darbību var aprēķināt kā vienotu likmi līdz 20 % no tiešajām izmaksām, kas neaptver minētās darbības personāla izmaksas. Dalībvalstīm nav jāveic nekādi aprēķini, lai noteiktu piemērojamo likmi, ar noteikumu, ka darbības tiešās izmaksas neietver publiskus būvdarbu līgumus, kuru vērtība pārsniedz Direktīvas 2014/24/ES 4. panta a) apakšpunktā noteikto robežvērtību. Līdz ar to finansējuma saņēmēja projekta vadības un īstenošanas personāla atlīdzības izmaksas MK noteikumu Nr.718 16.1.apakšpunktā plāno kā vienu izmaksu pozīcija, piemērojot vienoto likmi 10 procentu apmērā no MK noteikumu Nr.718 22.2. apakšpunktā minētajām projekta pārējām tiešajām attiecināmajām īstenošanas izmaksām, un minētās atbalstāmās darbības ietvaros ir attiecināmas finansējuma saņēmēja projekta vadības personāla un īstenošanas personāla atlīdzības izmaksas. 3. Noteikumu projekts papildina noteikumus ar jaunu VII nodaļu “VII Noslēguma jautājumi” un jaunu 39. punktu, kas nosaka, ka šo noteikumu 16.1.apakšpunktā minētā vienoto izmaksu likme piemērojama ar 2021. gada 1. janvāri. Līdz 01.01.2021. projekta vadības un īstenošanas personāla atlīdzības izmaksas tiek attiecinātas kā faktiskās izmaksas. Lai gan noteikumu projekts nosaka tiesību normu ar atpakaļejošu datumu, skaidrojam ka likmes aprēķini tikuši veikti uz 2020.gada beigām, aktīvi sadarbojieties ar SAM 9.2.6. projektu, sadarbības iestādi – Centrālo finanšu un līgumu aģentūra un konsultējoties ar vadošo iestādi – Finanšu ministriju. Svarīgi noteikt likmes piemērošanas brīdi ar SAM 9.2.6. progresa pārskata attiecīgā perioda sākuma datumu un maksājumu pieprasījuma perioda termiņu, tādejādi mazinot administratīvo slogu atlīdzības izmaksu aprēķiniem projekta administrēšanas un projekta īstenošanas personālam, par vienu periodu aprēķinot un pārbaudot gan kā faktiskās izmaksas, gan kā piemērojamo likmi. SAM 9.2.6. projekts ir informēts par likmes piemērošanu no 2021.gada 1.janvāra. 4. MK noteikumi Nr.718 esošās redakcijas 16.3.apakšpunkts nosaka atbalstāmās darbības “projekta vadība un projekta īstenošanas nodrošināšana” ietvaros ir attiecināmas projekta īstenošanas nodrošināšanu saistīto informāciju tehnoloģiju risinājumu izmaksas. Attiecīgi ņemot vērā, ka noteikumu projekts paredz noteikt projekta vadības un īstenošanas personāla atlīdzības izmaksas kā vienoto likmi, kuras ietvaros pēc būtības nevar paredzēt īstenošanas likmi, attiecīgi precizēts 16.2.apakšpunkts nosakot, ka informācijas tehnoloģiju risinājumu izmaksas ietvaros ir attiecināmas ar projekta īstenošanas nodrošināšanu saistīto informācijas tehnoloģiju risinājumu izmaksas, kas nepārsniedz 1% no MK noteikumu Nr.718 22.2.apakšpunktā minētajām pārējām tiešajām attiecināmajām īstenošanas izmaksām. 5. Papildus sakarā ar projekta vadības un īstenošanas personāla atlīdzības izmaksas kā vienoto likmi, aktualitāti zaudējis MK noteikumu Nr.718 25.punkts, kurš tiek svītrots.   Veicot augstāk minētos precizējumus atbalstāmajās darbībās, veikti tehniski precizējumi ar tiem saistītajos MK noteikumu Nr.718 punktos - precizēts 22.punkts un tā apakšpunkti.  Kopumā minētie grozījumi ir vērsti uz labāku SAM 9.2.6. mērķa sasniegšanu vienlaikus sasniedzot izvirzītos mērķus un optimizējot SAM 9.2.3. atbalsta summu, attiecīgi intensificējot veselības aprūpes nozarei būtiski nepieciešamo atbalstu klīnisko algoritmu izstrādei un kvalitātes vadības sistēmas apmācību nodrošināšanai  Pēc noteikuma projekta stāšanās spēkā būs nepieciešami grozījumi īstenošanā esošajos 9.2.6. projekta ietvaros un SAM 9.2.3 projekta ietvaros, tie uzskatāmi par būtiskiem, jo paredz atbalsta apjoma izmaiņas, tomēr neietekmē darbības programmas “Izaugsme un nodarbinātība” rādītājus un kopējo 9.prioritātes “Sociālā iekļaušana un nabadzības apkarošana” atbalsta apjomu. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē tika iesaistīta Veselības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, ārstniecības un ārstniecības atbalsta personas, ārstniecības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 888 902 | -1 776 895 | 4 953 650 | -2 568 075 | 0 | 3 070 496 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 575 179 | -2 090 464 | 5 827 823 | -3 021 265 | 0 | 3 612 349 | 0 |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -686 277 | 313 570 | -874 173 | 453 190 | 0 | -541 913 | 0 |
| 3.1. valsts pamatbudžets | 0 | 0 | 0 | 0 |  | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd SAM 9.2.6.kopējais finansējums atbilstoši MK noteikumiem Nr.718 (*kopējās attiecināmās izmaksas*) 16 883 597 *euro*, tai skaitā Eiropas Sociālā fonda (turpmāk – ESF) finansējums – 14 351 057 *euro* un valsts budžeta finansējums – 2 532 540 *euro.*  Finansējums tiek plānots Veselības ministrijas budžeta 63.07.00 apakšprogrammā „Eiropas Sociālā fonda (ESF) projektu īstenošana (2014-2020)”.  SAM 9.2.6.kopējais finansējums pa gadiem:   * 2017.gadā apgūts finansējums 34 465,11 *euro* (t.sk. ESF finansējumus 29 295,34 *euro* un valsts budžeta līdzfinansējums 5 169, 77 *euro*); * 2018.gadā apgūts finansējums 689 106.34 *euro* (t.sk. ESF finansējumus 585 740,38 *euro* un valsts budžeta līdzfinansējums 103 365,96 *euro*); * 2019.gadā apgūts finansējums 2 001 613.40 *euro* (t.sk. ESF finansējumus 1 701 371 *euro* un valsts budžeta līdzfinansējums 300 242 *euro*); * 2020.gadā apgūts finansējums 3 053 790,53 *euro* (t.sk. ESF finansējumus 2 595 721 *euro* un valsts budžeta līdzfinansējums 458 069 *euro*); * 2021.gadā ir piešķirts finansējums 4 575 179 *euro* (t.sk. ESF finansējumus 3 888 902 *euro* un valsts budžeta līdzfinansējums 686 277 *euro*).   Noteikumu projekts paredz pārdalīt no SAM 9.2.6. uz SAM 9.2.3. finansējumu 2 200 000 *euro* apmērā, t.sk. ESF līdzfinansējumu 1 870 000 *euro* un valsts budžeta līdzfinansējumu 330 000 *euro* apmērā. Kā rezultātā SAM 9.2.6. finansējums 2021.gadā tiks samazināts un būs 2 485 715 *euro* (t.sk. ESF finansējumus 2 112 008 *euro* un valsts budžeta līdzfinansējums 372 707 *euro*).  Saskaņā ar vidēja termiņa budžeta ietvaru 2022.gadā tika plānoti izdevumi 5 827 823 *euro* apmērā un 2023.gadā izdevumi vēl netika ieplānoti, bet ņemot vērā ESF un valsts budžeta līdzekļu pārdali 2 200 000 *euro* apmērā, 2022.gadā nepieciešamais finansējums tiek plānots 2 806 558 *euro* apmērā un 2023.gadā - 3 612 349 *euro* apmērā.  Ņemot vērā to, ka noteikumu projekts paredz ESF un valsts budžeta finansējuma pārdales no SAM 9.2.6. uz SAM 9.2.3. noteikumu projektam ir neitrāla ietekme uz valsts budžetu. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav attiecināms. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – CFLA. Projekta iesniedzējs un finansējuma saņēmējs Veselības ministrija |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministrs D.Pavļuts

Vīza: Valsts sekretāre I.Dreika

Līga Žurovska 67876012

Liga.Zurovska@vm.gov.lv

1. Ministru kabineta 2014.gada 28.oktobra noteikumu Nr.666 “Darbības programmas “Izaugsme un nodarbinātība” 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanas noteikumi” [↑](#footnote-ref-1)